שונן מגווייר

שונן מגווייר (נולדה ב-5 בינואר 1978; באנגלית: Seanan McGuire) היא סופרת, מסאית, משוררת, קריקטוריסטית ואמנית פילק אמריקאית שזכתה לפרסום והכרה במרוצת העשור השני של המאה ה-21. תחילת ההכרה הגיעה עם זכייתה ב-2010 בפרס ג'ון וו. קמפבל עבור כותב חדש, בכנס מדע בדיוני העולמי של אותה שנה. הצלחה נוספת הגיעה למגווייר עם פרסום הנובלה שלה "כל לב הוא דלת" ב-2016, שזכתה בפרס הנבולה, הוגו ולוקוס עבור הנובלה הטובה ביותר ב-2017. מגווייר היא כותבת פורה במיוחד עם קצב כתיבה של בין 2 ל-6 רומנים בשנה, עשרות סיפורים קצרים, מאמרים ואוספי שירה. בנוסף לאלו, מגווייר כותבת תחת הפסבדון "מירה גרנט", ספרי זומבים בעולם ה-"Newsflash" (משחק מילים ניתן להבנה גם כ"מבזק" וגם כ"חדשות הבשר"), במסגרתו היא פרסמה ספר כל שנה החל מ-2010 ועד 2017.
מגווייר קיבלה ב-2013 שיא של מועמדויות לפרסי ההוגו עם חמש מועמדויות סך הכל, שתיים עבור עבודתה כ"מירה גרנט" ועוד שלוש תחת שמה.
מגווייר ידועה בשימוש החוזר שלה בתמות הקשורות לעולם האגדות, וכמו כן בהצגת מגוון רחב של מיניות ומגדר עבור גיבורי ספריה מבלי שנושאים אלו יהיו המוטיב המרכזי של העלילה.

קישורים חיצוניים

הערות שוליים

סופרות פנטזיה אמריקאיות
סופרים ויוצרים זוכי פרס הוגו
סופרות להט"ביות
אמריקאיות שנולדו ב-1978
אמריקאים שנולדו ב-1978